TTIIMu ya Ferrari ey’obumotoka bwa Formula One egambye nti oluggi luggule eri mutabani wa Michael Schumacher, Mick Schumacher okubeegattako atandike okubavugira mu mpaka zino.
Mick, mu kiseera kino, avugira mu mpaka eza Formula Three era yaakawangula empaka za mirundi mukaaga mukaaga ku 10 ezaakavugibwa.
Michael Schumacher, eyali kafulu mu kuvuga obumotoka buno, yawangula engule ya Formula One enfunda musanvu kyokka nga ttaano ku zino yaziwangulira mu kkampuni ya Ferrari.
Mu kiseera kino, Michael Schumacher ali ku ndiri oluvannyuma lw’okukuba omutwe ku lwazi bwe yali mu luwummula ne mukyala we emyaka ena egiyise.
Empaka za Formula One ziddamu nga September 30 n’empaka za Russian Grand Prix.
Lewis Hamilton akulembedde kalenda mu kiseera kino ajja kuba agwisa bwenyi ne Sebastain Vettel ali mu kyokubiri.
lug_Latn lug_Latn lug_Latn lug_Latn lug_Latn lug_Latn